અહીં હિબ્રૂને એક બોલચાલની ભાષા તરીકે વિકસિત કરવાની ચળવળ યૂઝેર બેન યેહુદાએ શરૂ કરી હતી. તેમણે ૧૮૮૧માં ઈઝરાયેલ આવ્યા બાદ લોકોના ઘરે, સ્કૂલોમાં જઈને હિબ્રૂ ભાષાનો ઉપયોગ કરવા પ્રોત્સાહન પુરંુ પાડ્યું હતું. યૂઝેરે હિબ્રૂ ભાષામાં હજારો નવા શબ્દો વિકસાવ્યા. એટલું જ નહીં હિબ્રૂ ભાષામાં બે પત્રિકાઓ પણ શરૂ કરી હતી. ૧૮૯૬માં હિબ્રૂ ભાષા સમિતિનું પુનર્ગઠન થયું. વર્ષ ૧૯૧૦માં પ્રાચીન અને આધુનિક હિબ્રૂ ભાષાનો શબ્દકોષ તૈયાર કરવાનું કામ શરૂ થયું. કુલ ૧૭ ભાગના આ શબ્દકોષના કેટલાય ભાગ તેમણે જાતે તૈયાર કર્યા હતા. તેમના પછી તેમની બીજી પત્ની અને પુત્રે મળીને આ કામ ચાલુ રાખ્યું. જે ૧૯૫૯માં પૂર્ણ થયું. ઈઝરાયેલની આ પ્રગતિની આ વાતો ફિનિક્સ પક્ષીની વાર્તાથી જરાય કમ નથી.